
Ko kroji Zakon o radu? 

Nedavno se u medjima pojavila infor- 
macija da se izrazito kontroverzni Zakon 
o radu, o kome smo u više navrata pisali, 
naručeno priprema po modelu c bele kn- 
jige’ Američke privredne komore i stranih 
investitora. Iako ove dokumente javnost 
nije imala prilike da vidi (za šta sigurno 
postoji jak razlog) možemo samo pret- 
postaviti koliko se kriminalnih i apsolutno 
neprihvatljivih stvari u njima krije. 

U međuvremenu se oglasio sindikat 
,,Sloga cc , pozivajuči se na praznu floskulu 
„nacionalni interes Srbije cc , saopštenjem 
u kome je rečeno ,,da su izmene Zakona 
o radu neophodne, ali da je potrebna šira 
javna rasprava, uz učešče svih relevantnih 
činilaca kako bi se konsenzusom došlo do 
održivog rešenja cc . 

Održiva rešenja koja prizivaju žuti sindi- 


Kruševac 

Radnice Konfekcije ,,Zvezda cc iz 
Kruševca odlučile su da nastave štrajk. 
Odluku da ne prekidaju štrajk dok im 
se ne uplati novac od prodaje lokala u 
Brusu i Aleksandrovcu, od čega bi im 
bio isplačen deo zaostalih plata, done- 
lo jel35 zaposlenih. Konfekcija „Zvez- 
da cc zapošljava oko 150 radnika, koji 
su zbog 14 zaostalih plata 8. avgusta 
počeli štrajk, tražeči isplatu makar dve 
zarade, a u međuvremenu je, prema 
navodima sindikata, radnicima je 
legla jedna uplata, ali je tek nekolicina 
dobila dve cele plate. 


Kuršumllia 

Radnici ŠIK Kopaonika u Kuršumliji 
jutros su ponovo blokirali upravnu zgradu 
Simpo-ŠIK-a, ne dozvolivši rukovodstvu 
te firme da dođe na radna mesta.Oni 
traže da im se isplate zaostale plate, ali i 
uplate doprinosi za penzijsko i zdravst- 
veno osiguranje. Od poslednje blokade 
pre desetak dana nije postignut dogovor 
sa rukovodstvom Simpo-ŠIK-u i ukoliko 
do dogovora ne dođe, radnici najavljuju 
radikalizaciju protesta. Simpo-ŠIK duguje 
ŠIK Kopaoniku preko 23 miliona dinara. 
Deo radnika u proizvodnji je na svojim 
radnim mestima, te se proizvodnja nes- 
metano odvija. 


Misteriozni rast cena 

Cene osnovnih namirnica od početka 
godine do danas povećane su za više od 
8%, a samo od juna 5%. Od početka godine 
prosečna zarada u Srbiji porasla je za 13%, 
međutim minimalna plata, za razliku od 
„prosečnih”, nije zabeležila rast, već pad od 
9%, pa tako oni koji raspolažu sa manje para, 
mogu sebi da priušte sve manje. Misterija 
kretanja cena ne završava se samo na hlebu i 
mleku: pirinač, pasulj, oslić plaćamo od 12 do 
čak 50 odsto više nego početkom godine. U 
istom periodu zabeležen je pad cene fabričke 
hrane za tov stoke, cene kukuruza i otkupa 
žive stoke, a cena junećeg, svinjskog i pilećeg 
mesa je i pored toga porasla za 3 do 10 odsto. 



ŠTRAJK 


Ш STRAJK U FABRICI TEKSTILA U KRUSEVCU 


kati su rešenja koja će pomoći da se zadrži 
status quo na kome počiva sistem klasne 
dominacije i izrabljivanja. Mi znamo da za 


radništvo Srbije postoji samo jedno zaista 
održivo rešenje - generalni štrajk na svim 
nivoima! 


“SVE ŠTO DRŽAVA KAŽE JE LAŽ, I SVE ŠTO IMA JE POKRALA.” (FRIDRIH NIČE) 



















Novi pritisci i montirani procesi 


Pravosudni sistem u Srbiji nastavlja 
sa pritiscima i montiranim procesima 
protiv članova Anarhosindikalističke 
inicijative. Poznajući osnove na ko- 
jima ovaj i ovakav sistem počiva, te 
jasne namere i ciljeve naše sindikalne 
konfederacije, takvo ponašanje su- 
dova ne iznenađuje. Ono što ipak 
čudi je potpuno odsustvo bilo kakvog 
pokušaja pravljenja racionalnog 
objašnjenja za tok suđenja i bahatost 
sistema koja prevazilazi sve mere. 

Nakon što je oslobađajuća presuda 
za namešteni slučaj napada na Grčku 
ambasadu protiv šestoro beogradskih 
anarhista ukinuta rešenjem Apela- 
cionog suda sredinom 2011. godine, 
iz političkih razloga je ponovo pokre- 
nut proces protiv Tadeja Kurepe, 
Sanje Dojkić, Ivana Savića, Nikole 
Mitrovića, Ratibora Trivunca i Ivana 
Vulovića. Toj činjenici treba prido- 


Naslov filma „Olovna vremena“ referiše 
na razočarenje i osećanje poraza pristuno 
na nemačkoj levici tokom 1970-tih, koje je 
usledilo nakon neuspeha društvenih pokreta 
1960tih. Duboka mržnja prema političkom 
sistemu i snažna potreba da se sistem što 
brže sruši bile su suočene sa nedostatkom 


dati informaciju da se proces prolongira u 
nedogled, sa očiglednom namerom držanja 
optuženih „па povocu”. Tako je i današnji 
pretres odložen zbog ponovnog nepojavlji- 
vanja policijskih „eksperata”, čija je analiza 
u pisanoj formi bila nesumnjivo povoljna 
po optužene. Suđenje je odloženo čak za 
22. januar naredne godine! 

SUD DRŽAVE SRBIJE KAO SERVIS 
NATO PRAVDE 

Paralelno sa ovim procesom, sistem vodi 
još nekoliko postupakaprotivnaših članova, 
od kojih je posebno simptomatičan proces 
protiv Ratibora Trivunca. On je optužen da 
je na protestu protiv NATO-a skupa, koji 
se održavao u Beogradu tokom juna 2011. 
godine, izvršio krivično delo „ometanja 
ovlašćenog službenog lica u obavljanju 
poslova bezbednosti”. Uprkos desetinama 
svedoka, i jasnim video snimcima događaja 
koji u potpunosti demantuju takve navode 


ozbiljne strategije i nemogućnošću da se 
bilo šta zaista promeni. Iz ove nemoći se 
sa jedne strane rodio reformizam „zele- 
nih“, a sa druge strane elitistički avan- 
turizam ubano-gerilskih grupa poput 
Frakcije crvene armije (poznate kao grupa 
Bader-Majnhof). Film prati dve sestre, obe 


tužilaštva, sud je odlučio da nastavi 
sa procesom oslanjajući se na lažna 
svedočenja inspektora Saše Todorovića 
i policajca Marka Đorđevića iz PU Beo- 
grad. Glavni pretres u ovom slučaju će 
biti održan u ponedeljak, 23. septembra. 

Anarhosindikalistička inicij ativa 
obaveštava javnost da neće podleći 
pritiscima države, te da će odlučno i 
argumentovano odgovarati na sve ma- 
hinacije srpskog pravosudnog sistema, 
koristeći sva legitimna sredstva, u zem- 
lji i inostranstvu, kako bi sprečila dalji 
pravni teror nad našim članstvom. 

STOP DRŽAVNOJ REPRESIJI! 

18. 9.2013. 

U Beogradu, 
Generalni sekretarijat 
Anarhosindikalističke inicijative, 
sekcije Međunarodnog udruženja 
radnika i radnica 

feministkinje i učesnice novih društvenih 
pokreta, koje su izabrale različite pravce 
borbe protiv sistema. Jedna je novinarka u 
feminističkom nedeljniku i bori se za pravo 
na abortus, a druga se priključuje urbanoj 
gerili i oružanoj borbi. Kroz njihove složene 
odnose i diskusije, nazire se sukob između 
dve struje pokreta - novinarka smatra da je 
izabrala teži put jer svakodnevno naporno 
radi na organizovanju žena i kolektivnoj 
svesti, što je po njenom mišljenju mnogo 
teže i ozbiljnije od postavljanja bombi i 
političkih otmica, a gerilka optužuje sestru 
da je mekana, da nema dovoljno hrabrosti 
za istinsku borbu i da se zadovoljava mr- 
vicama koje joj sistem baca. Ona zahteva 
usluge i pažnju od sestre, smatrajući da joj 
sve što traži pripada time što je sa reči prešla 
na dela. Film je delimično baziran na priči 
o sestrama Kristini i Grudrin Enslin, koja je 
bila članica RAF-a. Zasnovano na istinitim 
događajima. 


Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 



PREPORUčUIEMO FILM 

Die Bleierne Zeit (19811 






AKTUilNO 

KOIARAČKA SIKCUA 



Ekološki orijentisana „Laboratorija 
umetnosti u prirodi“ ArsKozara, koja se već 
nekoliko godina održava u Nacionalnom 
parku Kozara, proširila je ovogodišnji pro- 
gram učešćem nekolicine društvenih aktiv- 
ista koji su u okviru predavanja pod nazivom 
„Kozaračka sekcija“ ponudili problematizac- 
iju savremenog odnosa prema socijalističkoj 
jugoslovenskoj prošlosti. Ivan Radić razgo- 
vara sa inicijatorkom Sekcije, Tamarom 
Đorđević. 

Odakle ideja za Kozaračku sekciju? 

Laboratorija stavlja akcenat na ekološka 
pitanja. Imali smo utisak da se film emituje 
unatrag: ne možemo razvijati „kreativnu 
ekologiju“ ukoliko se ne pozabavimo faktori- 
ma koji utiču na ekološke standarde. Prema 
našoj oceni, uzrok ekoloških nedaća jeste 
kapitalistički proizvodni sistem i nikakve 
mikro-akcije neće doprineti ekologiji dok su 
njegovi zakoni na snazi. 

Kakva je bila reakcija slušalaca, a kakva 
šire javnosti? 

Kolege i posetioci su bez predrasuda 
pristupili izlaganjima i pokazali otvorenost 
za marksističke pozicije. Pokazatelj da su 
učesnici delili političko mišljenje bazirano 
na progresivnim stavovima bio je pokušaj 
zajedničkog rada na predstavi izvedenoj na 
mestu gde se danas umesto zvezda petokra- 
ka nalazi veliki betonski krst. Trebalo je po- 
nuditi objašnjenje za ratove u Jugoslaviji i 
za uvođenje religijskih doktrina na mesto 
naučnih epistema. Stoga, nisam za potcenji- 
vanje publike. A ako govorimo o medijima, 
uprkos brojnim intervjuima datim BiH RTV, 
nijedna tema nije probila medijsku blokadu - 
intervjui nisu emitovani. 

O čemuje bilo tvoje predavanje? 

Analizirala sam način pristupa 
socijalističkoj prošlosti u savremenoj 
umetničkoj proizvodnji. Ispostavlja se 
da su osnovni motivi bavljenja NOB- 
om, recimo, u radu „Rođena bez razloga <£ , 
antikonzumerističkog tipa. Razlog izos- 
tavljanja heroina Drugog svetskog rata iz 
istorijskog okvira objašnjava se dominaci- 
jom potrošačke kulture. Implicitno, reč je 


o nekakvom nagovoru na asketski moral. 
Međutim, Marksova teorija proizvodnje 
relativnog viška vrednosti omogućava nam 
uvid da je vrednost radne snage utvrđena 
potrebama radnika, kojima se skraćuje radno 
vreme koje radnik radi za sebe, a u cilju viška 
koji prisvaja kapitalista. Uostalom, zbog toga 
kapitalisti sele proizvodnju tamo gde potrebe 
još uvek nisu velike - tamo gde je jeftina rad- 
na snaga. 

Liberalni revizionizam preovlađuje fil- 
mom „Nestanak heroja <£ . Antifašizam je 
viđen kao ,,neideološki <£ dodatak ,,jedinoj <£ 
ideologiji, komunizmu. Takav tip revizion- 
izma sa desnim deli zadržavanje antifašističke 
prošlosti osakaćene za njen principijelno i 
istorijski neodvojivi, komunistički dodatak. 
Razlika koja se na kraju ipak susreće u in- 
teresima jednih i drugih, iako kategorički 
ne dozvoljava izjednačavanje ovih opcija je 
sledeća: desnica koristi antifašizam u funkciji 
isticanja velikosrpskog stradanja od strane 
nesprskog stanivništva (i obratno u drugim 
novonastalim „državama <£ ), dok antifašizam 
liberalnoj i socijaldemokratskoj opciji koristi 
za interese nefašističke ili antifašističke (sitne) 
buržoazije. Komunizam im je suvišan, jer bi 


onemogućio svođenje pojedinaca na na- 
cionalnu pripadnost, ali i podsetio na to da 
komunistički pokret nije bio jednonacionalan 
i time opovrgao nacionalističke teze i poka- 
zao zablude desnice. 

Film „Jugoslavija, kako je ideologija pokre- 
tala naše kolektivno telo“ naslovom ukazuje 
na ideološku pozadinu Jugoslavije. Utisak je 
da danas živimo u postideološkim vremeni- 
ma. O petooktobaskoj kontrarevoluciji govori 
se u terminima građanskog rata (!?). Političko 
pokajanje autorke zbog učešća u demon- 
stracijama i intencija zastupanja levičarskih 
političkih nazora sprovode se postmodernim 
matricama (individualne ispovesti). Ali, 
pokajanje jedne osobe za levicu nije politički 
događaj, već religijska kategorija. 

Da liste & 
znali O 

... da se procenjuje da će havarija 
u nuklearki Fukošima izazvati rak 
kod najmanje 1,5 miliona Ijudi u 
narednih 20 godina? 


v 










Vesti iz medjunarodnog radničkog pokreta: 

PROTESTISINDIKATA U POUSKOJ 


Od 11. do 14. septembra tri najveća zvanična 
sindikata Poljske održali su u Varšavi proteste 
protiv izmena Zakona o sindikatima, kojima 
se između ostalog omogućava poslodavcima 
da uvedu 78 sati rada nedeljno. Pripadnici 
anarhističkog sindikata ZSP učestvovali su u 
nekim od ovih protestnih akcija, ali i organ- 
izovali zasebne skupove. Treba posebno nagla- 
siti da su ove akcije održane umesto generalnog 
štrajka, uprkos činjenici da je najveći sindikat u 
Poljskoj, Solidarnost, ranije održao referendum 
na kome se većina radnika izjasnila za generalni 
štrajk. 

Radnici različitih struka su 11. septembra 
održali protestne skupove ispred sedišta šest 
ministarstava, a potom se okupili ispred zgrade 
parlamenta, gde su podigli šatorsko naselje. 
Članovi ZSP su učestvovali na protestu zdravs- 
tvenih radnika, gde su delili letke i biltene s 
podacima o nezakonitim uslovima rada u bol- 
nicama. Takođe, organizovali su u šatorskom 
naselju diskusije o antisocijalnoj politici vlade 
i o situaciji u kojoj se nalazi radnička klasa. 
Prisustvovali su i nezaposleni ili s povremeno 

CLS predstavlja: Blokadni kuvar 
- recepti za uspešnu blokadu - 

Kako su studenti 
Filozofskog fakulteta 
u Zagrebu zakuvali 
veliki studentski pro- 
test. Kratka i praktična 
brošura sa uputstvom 
za organizovanje na 
principima direktne 
demokratije. 

Publikacije CLS-a možeš naći u svim boljim 2 
knjižarama ili naručiti direktno od nas: 2 

e-mail: cls@inicijativa.org g 

web: http://cls.inicijativa.org. j 


zaposleni kojima je ukinuta subvencija države 
za izdržavanje starih i bolesnih ukućana i 
članova porodice, kao i ljudi koji su isterani iz 
stanova. Na konferenciji za novinare koja je 
održana pred šatorima, jedan drug iz ZSP je 
u svojoj izjavi za TV pozvao na borbu umesto 
nastavka dijaloga sa gazdama i vlastima. 

U subotu 14. septembra održan je masovni pro- 
test u organizaciji zvaničnih sindikata na kome 
je bilo prisutno oko 100.000 ljudi. Članovi 
ZSP-a su napravili svoj protest pre početka 
glavnog protesta i govorili o narastanju socijal- 
nih problema prouzrokovanih politikom vlade 
i kapitalizmom, kao i o neophodnosti organ- 
izovanja štrajkova i jačanja društvenih pokreta. 
Organizovali su potom marš glavnom uli- 
com na kome su uzvikivali slogan „Generalni 
štrajk!“, obišavši ostale grupe demonstranata i 
deleći letke i pitajući članove drugih sindikata, 
naročito one iz Solidarnosti, zašto nisu krenuli 
u štrajk za koji su se izjasnili na referendumu. 
Prilazile su im različite grupe radnika i slikali se 
pored njihovog transparenta kojim se poziva na 
generalni štrajk, i izrazili podršku ovakvoj vrsti 
akcija. 


ŠTRAJKOVIIIGRČKOJ 

Uz suzavac i sukobe sa policijom u Grčkoj je 
počela nedelja masovnih štrajkova nastavnog 
osoblja i zaposlenih u javnom sektoru, čiji je 
neposredni povod najava vlade da će ukinuti 
više hiljada radnih mesta u javnom sektoru kako 
bi ispunila uslove za međunarodnu pomoć. Gru- 
pa radnika školskog obezbeđenja koji su, takođe, 
na spisku za otpuštanje, blokirala je ulaz u Mini- 
starstvo javnih reformi, pri čemu je intervenisala 
policija bacanjem suzavca, zbog čega je troje 
demonstranata završilo u bolnici. Centar Atine 
bio je blokiran jakim policijskim snagama koje bi 
trebalo i narednih dana da spreče veće incidente, 
budući da je u nedelju u organizaciji Federacija 
radnika srednjeg obrazovanja počeo petodnevni 
štrajk svih srednjih škola u znak protesta zbog 
masovnog upućivanja na prinudni odmor i 
otpuštanja nastavnog osoblja i hiljada državnih 
službenika. Do kraja meseca ovakva sudbina 
čeka 12.500 zaposlenih u javnom sektoru, a do 
kraja godine još isto toliko radnika. Štrajku su se 
pridružili i učitelji osnovnih ali i privatnih škola, 
radnici penzionih fondova, a 18. i 19. septembra 
i svi ostali zaposleni u javnom sektoru. 


„STRAJK JE NASE NAJJACE ORUZJE" 
TRANSPARENT SINDIKATA ZSP NA PROTESTIMA U POLJSKOJ 


»wajk JEST NASZA 

Sindikalna konfederacija Anarhosindikalistička inicijativa (ASI) je 

propagandno-borbena anarhistička revolucionarna sindikalna organ- 
izacija, koja se bori za društvo bazirano na individualnoj i kolektivnoj 
slobodi, ravnopravnosti i solidarnosti, lišeno svih oblika represije, hi- 
jerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (AIT-IWA) 

Direktna akcija nastavlja tradiciju časopisa Hleb i sloboda, 
čiji je prvi broj štampan 1905. u Beogradu 


Uredništvo: Milan Lukić, Slobodan Stamenčić, Tadej Kurepa, 
Ratibor Trivunac i Aleksandar Belčević (odgovorni urednik) 

Priloge i pisma slati na kontakt adresu. 

Kontakt:CLS (DA), Poštanski pretinac 6, 

11077 Beograd, Srbija 
tel. 063/063/116-5551 
e-mail: da@inicijativa.org 
web: http://da.inicijativa.org 
Rukopisi ne gore. Tiraž: 1000 













